સાનિયા અને હિંગીસની જોડીએ નવા વર્ષમાં પણ પોતાનું પ્રભાવશાળી પ્રદર્શન યથાવત્ત રાખ્યું હતું. આ જોડીએ સતત ત્રીજુ ગ્રાન્ડ સ્લેમ પોતાને નામ કર્યું હતું. ગત્ત વર્ષે વિમ્બલ્ડન અને ત્યાર બાદ યૂએસ ઓપન પણ જીતનારી આ જોડી કુલ 9 ખિતાબ જીતી ચુકી છે. સાનિયા હિંગિસની જોડીએ પ્રથણ સેટ 7-6થી જીત્યો હતો. પ્રથમ સેટમાં બંન્ને ટીમો વચ્ચે કટ્ટર પ્રતિસ્પર્ધા જોવા મળી હતી. આ સેટ સાનિયા અને હિંગીસ માટે ખુબ જ સંધર્ષપુર્ણ રહ્યો હતો. જો કે બીજા સેટમાં સાનિયા અને હિંગીસની જોડી લયમાં આવી હોય તેવું લાગી રહ્યું હતું. ત્યાર બાદ ચેચ રિપબ્લિકની ટીમ પર 2-0થી લીડ મેળવી લીધી હતી. તેને બીજા સેટને 6-3થી પોતાને નામ કરીને ખિતાબ જીતી લીધો હતો.